คลอดพันธบัตร2พันล้านแบงก์งัดเงินฝากดบ.สูงสู้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลังประเดิมขายพันธบัตรออมทรัพย์ผลตอบแทน 2.7% ธนาคารเชิญช็อป
นายสุวิชญ โรจนวานิช รองผู้อำนวยการสำนักงานบริหารหนี้สาธารณะ (สบน.) เปิดเผยว่า กระทรวงการคลังจะเปิดขายพันธบัตรออมทรัพย์ อายุ 3 ปี อัตราดอกเบี้ยปีละ 2.7% จำนวน 2,000 ล้านบาท ให้กับประชาชนในเร็วๆ นี้ 
ทั้งนี้ จะทยอยจำหน่าย 4 ครั้ง ครั้งละ 500 ล้านบาท โดยครั้งแรกจะจำหน่ายในงาน SET in the City ที่จัดขึ้นระหว่างวันที่ 1821 พ.ย.นี้ ที่สยามพารากอน โดยมีธนาคารกรุงไทยเป็นผู้แทนจำหน่าย
สำหรับพันธบัตรชุดนี้ ประชาชน ทั่วไปต้องซื้อขั้นต่ำ 1 หมื่นบาท แต่ไม่เกินรายละ 1 ล้านบาท โดยหากประชาชนสนใจซื้อเกินกว่าที่กำหนดไว้ ก็พร้อมที่จะขยายวงเงินให้พอต่อความต้องการ
พันธบัตรออมทรัพย์ที่เหลือจะกระจายออกจำหน่ายในต่างจังหวัด โดยวันที่ 1113 ก.พ. 2554 จะเปิดขายที่ อ.หาดใหญ่ จ.สงขลา วันที่ 1215 พ.ค. 2554 จะเปิดขายที่เมืองทองธานี กรุงเทพฯ
ช่วงวันที่ 1921 ส.ค. 2554 จะเปิดจำหน่ายที่ จ.นครราชสีมา 
เป็นที่น่าสังเกตว่าผลตอบแทนพันธบัตรออมทรัพย์อายุ 3 ปีชุดนี้ต่ำกว่าพันธบัตรออมทรัพย์ที่ออกไปเมื่อวันที่ 6 ก.ค. 2553 วงเงิน 3,460 ล้านบาท ซึ่งจ่ายผลตอบแทน 2.75% และถือว่าใกล้เคียงกับเงินฝากประจำอายุ 24 เดือน ของธนาคารเกียรตินาคินที่จ่ายดอกเบี้ย 2.152.75%
แหล่งข่าวจากธนาคารอาคารสงเคราะห์ (ธอส.) เปิดเผยว่า ได้ปรับขึ้นอัตราดอกเบี้ยเงินฝากประจำ 6 เดือน จากเดิม 1.25% เป็นขั้นบันไดตั้งแต่ 1.25% ไปถึง 3% ซึ่งหากเฉลี่ยจะพบว่าดอกเบี้ยประเภทนี้ให้ผลตอบแทนสูงถึง 2% ฝากได้ถึงวันที่ 30 ธ.ค.นี้
ขณะที่ธนาคารไทยพาณิชย์ก็มีเงินฝากก้าวกระโดด 18 เดือนจ่ายดอกเบี้ยเพิ่มขึ้นทุก 6 เดือน ให้สูงสุด 4% ฝากได้ถึงวันที่ 15 ม.ค. 2554 และเชื่อว่าในเร็วๆ นี้ ธนาคารกสิกรไทยจะออกหุ้นกู้ไม่มีหลักประกันไม่ด้อยสิทธิ อายุไม่เกิน 270 วัน มาขายให้กับประชาชน ซึ่งเชื่อว่าดอกเบี้ยจะดีกว่าลงทุนพันธบัตรออมทรัพย์